רחל אדרי

רחל אדרי (נולדה ב-15 בינואר 1959) מוכרת גם כ"רחל מאופקים", היא אזרחית ישראלית אשר הוחזקה בביתה (יחד עם בעלה) כבת ערובה על ידי מחבלים פלסטינים במהלך הטבח באופקים. התנהלותה השהתה את המחבלים עד שהימ"מ חילצו אותה ואת בעלה. בשל כך זכתה לאהדה בישראל.

בשנת 2025 השיאה משואה בטקס הדלקת המשואות בהר הרצל.
שמאל|ממוזער|שר החוץ אלי כהן ומקבילו שר החוץ הבריטי ג'יימס קלברלי בביקור בביתה של אדרי
250px|ממוזער|שמאל|ציור קיר של רחל אדרי על קיר מקלט ברחוב נתן קומוי 4, נווה שאנן, חיפה (האמן: עדי יונתן כהן).

 ביוגרפיה 
אדרי נולדה ב-1959 באופקים. אביה, נמטואל קורם, היה אלמן עם שבעה ילדים. אדרי נולדה מנישואיו השניים לחוה שאיתה נולדו לו עוד שבעה ילדים. היא גדלה במשפחה בת 14 ילדים, להורים יוצאי פרס. בגיל 12 החלה לעבוד בניקיון חדרי מדרגות ובכיתה י"א נשרה מלימודיה.

בצבא שירתה כפקידה טכנית בטייסת 102 בבסיס חצרים.

אדרי עבדה 43 שנה בשקם בבסיס צאלים. ביוני 2023 קיבלה אות הצטיינות על שירותה ארוך השנים בטקס שנערך בבית הנשיא.

 חיים אישיים 
ב-1982 נישאה לדוד אדרי, נהג משאית ומנופאי, והם היו נשואים עד פטירתו של דוד ב-26 בפברואר 2024. על פי דברי רחל, דוד מת מהצער והדיכאון שנגרמו לו באירוע בשבעה באוקטובר שבו היה מאויים שעות כשנשק מכוון לראשו והמחבלים מבטיחים לו מוות באותו לילה: "הם רצחו את בעלי, הם שמו לו אקדח כל הזמן על הראש, ומהצער ומהדיכאון הוא הלך לי".

אדרי אם לשלושה ילדים וסבתא לשלושה נכדים. שניים מבניה הם שוטרים.

 אירוע השתלטות המחבלים 
בבוקר שבת, 7 באוקטובר 2023, בשעה 06:29, פתח ארגון הטרור חמאס במתקפת פתע על ישראל. בחסות ירי של אלפי רקטות, חדרו מאות מחבלים ליישובים ישראליים ולמתקנים צבאיים. במהלך החדירה לארץ, הגיעו המחבלים לאופקים בסביבות השעה 06:45, והחלו לבצע טבח בתושבי העיר.

בסביבות השעה 09:06 חמישה מחבלים פרצו לבית משפחת אדרי, שבו שהו באותו הזמן רחל ובעלה דוד, ולקחו אותם כבני ערובה במסגרת פיגוע מיקוח. למחבלים היה נשק רב, כולל רימונים, רובי סער AK-47 וטיל לאו. בכוח המשטרה שהגיע למקום על מנת לחלץ את הזוג אדרי היה גם בנם, פקד אביתר אדרי, שתדרך את הלוחמים על מבנה הבית. על המשא ומתן פיקד סגן ניצב ארקדי שוסטר.קלמן ליברמן, 14/2/24, ראיון מורחב עם ארקדי שוסטר

המחבלים היו בבית 17 שעות, ובמהלכן הגישה להם רחל קפה, עוגיות, ארוחת צהריים ואננס משימורים ושוחחה עימם (בין השאר בערבית), ניסתה לדבר לליבם ואף לימדה אותם שירים בעברית בין השאר של הזמר ליאור נרקיס. היא הלכה לשירותים מספר פעמים, על מנת שהשוטרים יוכלו להבחין בה, כאשר בכל פעם אחד המחבלים היה מלווה אותה. בנוסף, היא חבשה את אחד המחבלים כשהיה פצוע. היא סימנה לבנה קצין המשטרה ולשוטרים במשא ומתן על הכנת קפה למחבלים (לשאלה כמה להכין שהמחבלים לא ענו עליה) כמה מחבלים יש בביתה (5) על אצבעות ידה שהניחה על פניה כאילו במקרה, בעוד המחבל אוחז ברימון לא נצור צמוד לראשה.

לאחר מעורבות צוות המשא ומתן המשטרתי, בשעה שתיים בלילה פרצו לוחמי הימ"מ אל הבית, חיסלו את המחבלים וחילצו את בני הזוג. סגן המפקד הימ"מ שפיקד על הכוח מתאר מצב מורכב בו היו הלוחמים שהגיעו לזירה, אחרי שעות ארוכות של לחימה בזירות השונות ועל רגע החילוץ: "הלוחמים במצב צבירה מורכב פיזי ומנטלי אחרי שעות ארוכות של לחימה מ-06:30, ולאחר שאיבדנו שישה מלוחמינו. בערב, בזמן ההיערכות, קיבלנו הודעה על עוד שלושה הרוגים. 14 שעות כמעט בלי רגע מנוחה, היה ברור לנו שאנחנו יוצאים לא כפי שנכנסנו. פרצנו פנימה באמונה שעשינו את הטוב ביותר שיכולנו, לאחר לחימה של כמעט שתי דקות, חילצנו את רחל ודוד". "שלושה לוחמים נפצעו (בקרבות), אחד קשה. בין הראשונים שפרץ היה ייטב לב הלוי, לוחם ערכי ומיוחד משכמו ומעלה. הוא נהרג שבעה חודשים אחר כך בסיכול חוליית מחבלים אכזרית ביהודה ושומרון", המשיך נצ"מ ל', והוסיף כי השאיפה של הכוח הייתה לסיים את האירוע במשא ומתן מה שבסוף לא קרה והלוחמים כאמור פרצו לבסוף לבית וחילצו את בני הזוג אדרי.

בנם של בני הזוג, פקד אביתר אדרי, נאלץ להמתין מחוץ לבית בעת פריצת החילוץ, כדי שהפעולה לא תיפגע בגלל מעורבותו הרגשית.

 לאחר האירוע 
מייד לאחר האירוע התראיינה אדרי לערוצי החדשות. סיפור גבורתה זכה לתהודה בציבור ובערוצי התקשורת. אנשים ציירו את דמותה של אדרי על קירות מרכזיים, יצרו משחק מחשב בהשראתה, וניצול מהטבח קעקע את דמותה על רגלו. מספר כתבות פורסמו באינטרנט המסקרות את העוגיות שהצילו את חייה של רחל.

שר החוץ הבריטי ג'יימס קלברלי ביקר בביתה של אדרי. במהלך ביקור נשיא ארצות הברית ג'ו ביידן בישראל, רחל אדרי נפגשה איתו.

לאחר פרסום האירוע השתתפה בסרטון של חב"ד שבו קראה לנשות ישראל לקבל על עצמן הדלקת נרות שבת.

ביולי 2025, לאחר סיום השיפוץ שנדרש עקב קרב היריות שנועד לחלץ את רחל ובעלה מהבית, חזרה אדרי להתגורר בביתה.

 במדיה 

 בעקבות סיפורה של אדרי יצרו בן פרנקו ורועי ביתן משחק רשת של רחל מאופקים ונוצר סרטון קומי ביוטיוב בשם „כוח רחל”, על ידי רועי ביתן, עם מעל 100,000 צפיות (נכון לדצמבר 2025), בו מוצגת אדרי כגיבורת-על ההורגת מחבלים באמצעות אוכל.
 ב-25 באוקטובר 2023 גילם יניב ביטון את דמותה של אדרי במערכון של ארץ נהדרת בפרק מיוחד.
 ב-12 באוקטובר 2024 שודר הסרט התיעודי "רחל מאופקים" בכאן 11 בסרט מירב גרובר משחקת בתפקיד רחל ואלברט אילוז משחק בתפקיד בעלה דוד.
 ראו גם 
 קרב אופקים
 טבח שבעה באוקטובר

 קישורים חיצוניים 









ביאורים

 הערות שוליים 

קטגוריה:בני ערובה וחטופים בטבח שבעה באוקטובר
קטגוריה:ניצולי טבח שבעה באוקטובר
קטגוריה:נשים במלחמת חרבות ברזל
קטגוריה:הטבח באופקים
קטגוריה:מלחמת חרבות ברזל בתרבות
קטגוריה:מעוטרי אות הנשיא להתנדבות
קטגוריה:משיאי משואה ביום העצמאות: 2025
קטגוריה:אופקים: אישים
קטגוריה:ישראליות שנולדו ב-1959
קטגוריה:ישראלים שנולדו ב-1959